Vyhodnotenie medzirezortného pripomienkového konania

Spôsob pripomienkového konania: bežný 
 
Zoznam oslovených subjektov:	kancelária podpredsedu vlády SR pre vedomostnú spoločnosť, európske záležitosti, ľudské práva a menšiny; Ministerstvo dopravy, pôšt a telekomunikácií SR; Ministerstvo zahraničných vecí SR; Ministerstvo vnútra SR; Ministerstvo hospodárstva SR; Ministerstvo financií SR; Ministerstvo obrany SR; Ministerstvo školstva SR; Ministerstvo zdravotníctva SR; Ministerstvo výstavby a regionálneho rozvoja SR; Ministerstvo spravodlivosti SR;  Ministerstvo práce, sociálnych vecí a rodiny SR; Ministerstvo pôdohospodárstva SR; Ministerstvo životného prostredia SR; Úrad vlády SR; odbor vládnej agendy Úradu vlády SR; Protimonopolný úrad SR; Úrad geodézie, kartografie a katastra SR; Úrad priemyselného vlastníctva SR; Úrad pre normalizáciu, metrológiu a skúšobníctvo SR; Správa štátnych hmotných rezerv SR; Štatistický úrad SR; Úrad jadrového dozoru SR; Úrad pre verejné obstarávanie; Národný bezpečnostný úrad; sekretariát predsedu NR SR
 
Počet oslovených subjektov:              26
 
Zaslali do stanoveného termínu:	23 

Zaslali po termíne:		            0
 
Vôbec nezaslali:		            3 – Správa štátnych hmotných rezerv SR; Národný bezpečnostný úrad; sekretariát predsedu NR SR  
 
Subjekty, ktoré nemali pripomienky: 9 – 	Ministerstvo dopravy, pôšt a telekomunikácií SR; Ministerstvo zahraničných vecí SR; Ministerstvo pôdohospodárstva SR; Úrad vlády SR; Protimonopolný úrad SR, Úrad priemyselného vlastníctva SR; Úrad pre normalizáciu, metrológiu a skúšobníctvo SR; Úrad jadrového dozoru SR; Úrad pre verejné obstarávanie 

Počet vznesených pripomienok, z  toho zásadných: 51/7
 
Počet akceptovaných, z toho zásadných: 34/5

Počet čiastočne akceptovaných: 6 

Počet neakceptovaných, z toho počet zásadných – ktoré subjekty: 11/2 – Ministerstvo hospodárstva SR, Ministerstvo školstva SR

Rozporové konania (s kým, kedy, na akej úrovni, s akým výsledkom): 

12. 9. 2007 s Ministerstvom hospodárstva SR na úrovni generálneho riaditeľa. Ministerstvo hospodárstva SR akceptovalo vysvetľujúce stanovisko ministerstva kultúry a svoju pripomienku, ktorú v priebehu medzirezortného pripomienkového konania označilo za zásadnú, zmenilo na obyčajnú. Rozpor sa odstránil.
                                                                                                                        
13. 9. 2007 s Ministerstvom školstva SR na úrovni generálneho riaditeľa. Ministerstvo školstva SR upustilo od svojej zásadnej pripomienky. Rozpor sa odstránil.

Počet odstránených pripomienok: 2 

Počet neodstránených pripomienok: 0

 Rezort	Pripomienka	Typ	Vyh.	Spôsob vybavenia	
Úrad vlády SR, kancelária podpredsedu vlády	Odporúča zmeniť názov druhej časti materiálu „Navrhované úlohy a odporúčané opatrenia v jednotlivých oblastiach“ na „Návrh riešenia naliehavých problémov v používaní štátneho jazyka“.	
O	
N	Pôvodný názov tejto časti materiálu je vzhľadom na jej obsah výstižnejší.	
	Navrhuje doplniť materiál o časť „Návrh úloh na riešenie naliehavých problémov v používaní štátneho jazyka“, v ktorej by mali byť konkrétne úlohy s termínmi plnenia pre ústredné a miestne orgány štátnej správy.	

O	

N	Cieľom materiálu je poukázať na najzávažnejšie problémy v používaní štátneho jazyka a na možnosti ich riešenia. Stanovenie konkrétnych úloh a termínov ich plnenia sa necháva na rozhodnutie jednotlivých ústredných orgánov štátnej správy (ÚOŠS).	
	Navrhuje doplniť materiál o časť „Odporúčané opatrenia na riešenie porušovaní ustanovení zákona o štátnom jazyku“, v ktorej by sa odporučilo samospráve, verejnoprávnym inštitúciám a médiám dôslednejšie zabezpečovať používanie štátneho jazyka v zmysle platných predpisov.	

O	

N	Materiál nie je potrebné dopĺňať o navrhovanú časť, pretože druhá časť materiálu už obsahuje odporúčania pre samosprávu, verejnoprávne inštitúcie a médiá, ktorými sa sleduje dodržiavanie zákona o štátnom jazyku a ďalších platných právnych predpisov upravujúcich používanie štátneho jazyka. Zabezpečenie dôslednejšieho uplatňovania zákona v praxi bude predmetom pripravovanej novely zákona o štátnom jazyku.	
	Navrhuje v uznesení vlády v bode B doplniť bod B.2. o text „ministrovi kultúry v spolupráci s ministrami a ostatnými ústrednými orgánmi štátnej správy predložiť na rokovanie vlády správu o vyhodnotení prijatých úloh a opatrení“.	

O	

N	Predkladaný materiál obsahuje len návrhy riešení a odporúčania pre ÚOŠS bez určenia termínov ich plnenia. ÚOŠS  si podľa svojich možností zvolia postupnosť úloh a spôsob ich realizácie. Niektoré úlohy si vyžadujú dlhšie časové obdobie, iné sa budú plniť priebežne. Z tohto dôvodu nie je možné určiť termín predloženia súhrnnej správy; jednotlivé rezorty však budú priebežne informovať o plnení opatrení ministerstvo kultúry.	
	Navrhuje v uznesení vypustiť bod B.3. a B.4. Uvedené úlohy, prípadne ich rozšírenie možno uviesť v časti materiálu „Návrh úloh...“.	
O	
A	Body B.3. a B.4. sa vypustili.	
	Navrhuje v uznesení body C.1, C.2. a C.3. vypustiť, pretože vláda ministrom neodporúča, ale ukladá plnenie úloh.	O	ČA	Body C.1. a C.2. sa presunuli do časti ukladá, bod C.3. sa vypustil.	
MV SR
	Navrhuje zjednodušiť ťažkopádny názov materiálu vypustením niektorých slov a celý materiál systematicky členiť pomocou príslušných číslic a písmen. 	
O	
A	Názov materiálu sa zjednodušil a celý materiál sa rozčlenil pomocou príslušných číslic a písmen.	
	V častiach týkajúcich sa verejnej správy (str. 2) a miestnej štátnej správy (str. 4)  sa z celej sústavy miestnych orgánov uvádzajú len obvodné úrady. V oblasti miestnej štátnej správy sa problémy s uplatňovaním zákona o štátnom jazyku a s dodržiavaním normy spisovného jazyka netýkajú len obvodných úradoch. 	

Z	

A	Výraz „obvodné úrady“ sa nahradil slovným spojením „orgány miestnej štátnej správy“.	
	V časti Právne normy a záležitosti EÚ (str. 4) štvrtý bod sa dá ťažko realizovať vzhľadom na priebeh legislatívneho procesu v NR SR; jeho plnenie by vyžadovalo úpravu zákona o rokovacom poriadku NR SR. Okrem toho spomenutý zákon upravuje pozmeňujúce (nie pozmeňovacie) a doplňujúce návrhy. 	

O	

ČA	Je dôležité, aby sa pri schvaľovaní právnych noriem v NR SR dbalo nielen na obsahovú, ale aj na formálnu stránku prijímaných zákonov. NR SR môže aj bez úpravy zákona o rokovacom poriadku NR SR prijať vhodné opatrenia na to, aby sa zabezpečila dobrá jazyková úroveň prijímaných zákonov, resp. aby sa v poslednom štádiu tvorby legislatívnych noriem neznížila ich jazyková úroveň.
V texte na str. 4 sa upravili uvedené výrazy. 	
	V časti Názvy obcí (str. 4) považuje navrhovanú úlohu opäť zakotviť požiadavku jazykovej správnosti názvov obcí v zákone o obecnom zriadení za neopodstatnenú a požaduje ju vypustiť. Podľa predmetného zákona a takisto zákona o štátnom jazyku sa názvy obcí a ich častí uvádzajú v štátnom jazyku a keďže ich vopred posudzujú odborníci na kodifikovanú podobu štátneho jazyka, musia byť jazykovo správne.	

Z	

A	Úloha sa vypustila.	
	Požaduje z návrhu uznesenia vlády vypustiť bod B.2., prípadne vypustiť slová „prijať opatrenia na zabezpečenie dodržiavania slovenskej spisovnej normy pri príprave návrhov právnych predpisov v zmysle čl. 4 Legislatívnych pravidiel vlády SR a“ alebo úlohu presunúť do odporúčajúcej časti návrhu uznesenia vlády. V platných Legislatívnych pravidlách vlády a NR SR, ktoré ustanovujú pravidlá tvorby právnych predpisov, je medzi základnými požiadavkami aj požiadavka rešpektovania kodifikovanej podoby štátneho jazyka; legislatívne pravidlá sú pre predkladateľa záväzné.	

Z	

A	z bodu B.2. (teraz B.4.) sa vypustili slová „prijať opatrenia na zabezpečenie dodržiavania slovenskej spisovnej normy pri príprave návrhov právnych predpisov v zmysle čl. 4 Legislatívnych pravidiel vlády SR a“	
	Navrhuje v uznesení vlády v bode B.5. vypustiť slová „do 3. 9. 2007 a“, prípadne aj celú úlohu, keďže príslušná subkomisia sa má schádzať podľa potreby.	
O	
A	vypustili sa slová „do 3. 9. 2007 a“	
	Navrhuje prehodnotiť v uznesení vlády bod C.3., pretože podľa zákona o štátnej službe je podmienkou prijatia do štátnej služby aj ovládanie štátneho jazyka, t. j. táto úloha vyplýva už zo zákona. 	
O	
A	Bod C.3. sa z návrhu uznesenia vypustil.	
MH SR 
	V súvislosti s konštatovaním v predkladacej správe, že navrhované opatrenia nebudú mať zvýšený dosah na verejné financie, žiada doplniť kvalifikovaný odhad nákladov na realizáciu navrhovaných opatrení (výkon štátneho dozoru; overovanie znalostí spisovnej normy pri výbere štátnych zamestnancov; vzdelávanie štátnych zamestnancov; kurzy na zvyšovanie jazykovej kultúry na vysokých školách). Nevyčlenenie účelových finančných prostriedkov na starostlivosť o štátny jazyk je jednou z príčin nízkej účinnosti opatrení, ktoré sa prijali doteraz. 	

Z	

N	
Na rozporovom konaní sa tento rozpor odstránil.

	
	Odporúča vypustiť zavedenie overovania ovládania kodifikovanej podoby štátneho jazyka v rámci výberového konania na všetky štátnozamestnanecké miesta z týchto dôvodov: podmienka ovládania štátneho jazyka, ktorá je podmienkou prijatia do štátnej služby je v súčasnosti dostatočne preukazovaná, vzniknú ďalšie výdavky štátnej správy a  nové pracovné nároky.	

O	

ČA	V návrhu uznesenia sa vypustil bod C.3., v ktorom sa uvádzala úloha overovať ovládanie kodifikovanej podoby štátneho jazyka v rámci výberového konania na štátnozamestnanecké miesta. Táto úloha zostala len v druhej časti materiálu medzi odporúčanými opatreniami a je v kompetencii ÚOŠS, či túto úlohu budú realizovať.	
	Odporúča vypustiť rigorózne zavedenie vykonávanie pravidelných školení z jazykovej kultúry pre štátnych zamestnancov.	
O	
ČA	Úloha sa vypustila z bodu B. v návrhu uznesenia vlády. Zostala zahrnutá len medzi odporúčanými opatreniami v druhej časti materiálu.	
	Odporúča v súvislosti s prácou terminologických komisií zrušiť povinnosť vytvárať rezortné terminologické komisie vyplývajúcu z unesenia vlády č. 399/1997. Zodpovednosť za terminologickú oblasť, a to aj vo forme konkrétneho opatrenia adresovaného školstvu, by sa mala vo väčšej miere presunúť na vysoké školy, ktoré majú na to kvalifikovaných odborníkov a ktoré by mohli tieto otázky riešiť ako súčasť vedeckej činnosti. Odporúča, aby rezorty napomáhali ustaľovanie terminológie prostredníctvom legislatívnej činnosti. 	
O	
A	Povinnosť vyplývajúcu z uznesenia vlády č. 399/1997 nie je potrebné rušiť, lebo nešlo o trvalú úlohu ale o úlohu, ktorá mala termín plnenia do 15. septembra 1997.
V zmysle pripomienky sa nanovo sformulovalo odporúčanie pre rezorty a v časti školstvo sa doplnila úloha o práci TK.	
	Odporúča v časti Ústredná štátna správa vypustiť:  formou vnútorného predpisu stanoviť spôsob zabezpečenia jazykovej správnosti materiálov opúšťajúcich rezort a povinnosť dodržiavať zásady uvedené v metodických materiáloch z oblasti jazykovej kultúry.	

O	

A	Prvá časť uvedeného opatrenia sa vypustila a druhá časť sa preformulovala.	
	Odporúča, aby ministerstvo kultúry ako ústredný orgán štátnej správy pre štátny jazyk prijalo záväzok na pravidelné elektronické šírenie usmernení na správne používanie štátneho jazyka v úradnej praxi a legislatívnej činnosti.	

O	

N	Usmernenia na správne používanie štátneho jazyka šíri ministerstvo kultúry prostredníctvom svojej internetovej stránky, ktorú pravidelne aktualizuje.	
	Odporúča doplniť opatrenie adresované vysokým školám na vytvorenie terminologických komisií s cieľom riešiť terminologické otázky v konkrétnych odborných odvetviach.	
O	
A	V zmysle pripomienky sa doplnila časť Školstvo.	
	Odporúča vypustiť z návrhu uznesenia vlády bod B. 4.
	O	A	 Bod B.4. sa vypustil.	
	Odporúča vypustiť z návrhu uznesenia vlády bod C.3. Túto úlohu nahradiť úlohou pre ministra kultúry „Zabezpečiť prípravu projektu elektronického vzdelávania v oblasti správneho používania štátneho jazyka a zvyšovania jazykovej kultúry pre štátnych zamestnancov“.	

O	

ČA	Bod C.3. sa z návrhu uznesenia vypustil. Nie je potrebné túto úlohu nahradiť navrhovanou úlohou pre ministra kultúry, pretože v súčasnosti je už pripravený projekt elektronického vzdelávania v tejto oblasti, ktorý zabezpečuje vzdelávacia inštitúcia MŠ SR. Do projektu sa môžu v rámci svojich vzdelávacích aktivít prihlásiť všetky ÚOŠS, ako aj ďalšie orgány a inštitúcie verejnej správy.	
	V návrhu uznesenia v časti ukladá žiada upraviť znenie bodu B.7. takto: „ministrovi kultúry v spolupráci s ministrom hospodárstva zabezpečiť aktualizáciu a napĺňanie dohody o spolupráci pri dohľade nad dodržiavaním...“.	
O	
A		
	Odporúča doplniť do návrhu uznesenia úlohu pre ministra financií na vyčlenenie finančných prostriedkov na zabezpečenie opatrení vyžadujúcich finančné náklady v jednotlivých rozpočtových kapitolách.	
O	
N	Neplánuje sa zvýšený dosah na verejné financie.
	
MF SR
	Žiada doplniť materiál o vyjadrenie k rozpočtovým dôsledkom v zmysle zákona o rozpočtových pravidlách verejnej správy, a to s predpokladaným vplyvom na všetky kapitoly štátneho rozpočtu, ktorých sa predmetný návrh môže týkať.	

Z	

A	Predkladacia správa sa doplnila o vyjadrenie, ktorého formuláciu navrhlo MF SR po predchádzajúcich konzultáciách.
	
	Upozorňuje, že pri náprave jazykových chýb v rámci jednotlivých novelizácií právnych predpisov treba dbať na základnú požiadavku kladenú na právne predpisy, a to, aby boli terminologicky presné a jednotné. Náprava jazykových chýb v právnych prepisoch  cestou ich jazykovej revízie je však ťažko uskutočniteľná a navyše môže spôsobiť neprimerané rozšírenie obsahu noviel právnych predpisov.  	

O	

ČA	Tento bod v časti Právne normy a záležitosti EÚ sa doplnil o požiadavku, že jazykové úpravy nesmú rozšíriť obsahovú stránku noviel právnych predpisov.	
	K návrhu na zvýšenie záväznosti jazykových pripomienok k návrhom právnych predpisov treba uviesť, že takéto pripomienky je možné akceptovať, len ak nezasahujú do obsahovej stránky návrhu právneho predpisu a nie sú v rozpore s jeho terminologickou správnosťou a presnosťou.	

O	

A	V zmysle pripomienky sa táto požiadavka doplnila do časti Právne normy a záležitosti EÚ. 	
	Možnosť úpravy schválených zákonov v NR SR je veľmi obmedzená a problematická, pretože schválené zákony už nemožno meniť inak ako spôsobom ustanoveným Ústavou SR a postupmi ustanovenými zákonom o rokovacom poriadku NR SR a legislatívnymi pravidlami.	

O	

A	Návrh neuvažuje o zmene už schváleného predpisu, ale upozorňuje na potrebu dohliadať na jazykovú správnosť počas rokovania NR SR a pred  schválením právnych predpisov v pléne NR SR. 	
MO SR
	V časti Ústredná štátna správa pripojiť v druhom bode tieto slová „alebo v spolupráci s akreditovanými vzdelávacími inštitúciami“.	
O	
A		
MŠ SR

	Nesúhlasí s formuláciou opatrení a odporúčaní, ktoré sú adresované rektorom vysokých škôl a vysokým školám. 	
Z	
N	Na rozporovom konaní sa tento rozpor odstránil.

	Odporúča v rámci výberového konania na všetky štátnozamestnanecké miesta  vypracovať priamo v zákone o štátnej službe mechanizmus overovania ovládania štátneho jazyka.	
O	
N	Novela zákona o štátnej službe nepatrí do kompetencie ministerstva kultúry. Túto pripomienku však možno uplatniť v rámci novelizácie zákona o štátnej službe v príslušnom rezorte.	
	Odporúča zabezpečiť, aby sa do novely Legislatívnych pravidiel vlády SR zapracovala požiadavka o vydanie obligatórneho stanoviska JÚĽŠ k jednotlivým všeobecne záväzným právnym predpisom.	
O	
N	Súčasná formulácia čl. 4 Legislatívnych pravidiel vlády „V záujme jazykovej správnosti má predkladateľ vyžiadať si k nemu z tohto hľadiska vyjadrenie odborných slovakistických jazykovedných pracovísk, najmä Jazykovedného ústavu Ľudovíta Štúra Slovenskej akadémie vied“ je dostačujúca.
	
	V časti Školstvo žiada upraviť bod 4 takto: „pre pedagogických zamestnancov organizovať na metodicko-pedagogických centrách vzdelávanie v oblasti jazykovej kultúry“.	
O	
A	Tento bod sa upravil v zmysle pripomienky.	
	V časti Školstvo žiada  upraviť bod 6 takto: „priebežne posudzovať stav vyučovania štátneho jazyka na základných a stredných školách a získané poznatky využiť pri tvorbe nových pedagogických dokumentov“.	

O	

A	Tento bod sa upravil v zmysle pripomienky.	
	V časti Školstvo žiada upraviť bod 7 takto: „ na základných a stredných školách organizovať besedy s odborníkmi zamerané na otázky jazykovej kultúry a používania štátneho jazyka“.	
O	
A	Tento bod sa upravil v zmysle pripomienky.	
	V časti Médiá odporúča ustanoviť priamo v zákone o štátnom jazyku povinnosť zabezpečiť dôsledné používanie štátneho jazyka vo verejnoprávnych a súkromných médiách a ustanoviť sankčný mechanizmus za jeho porušenie.	

O	

A	Pripomienka sa zohľadní pri príprave novely zákona o štátnom jazyku.	
	V uznesení vlády úlohu v bode B.4. odporúča upraviť priamo v návrhu novely zákona o štátnej službe.	O	A	Úloha sa z návrhu uznesenia vypustila; pripomienka sa zohľadní pri príprave novely zákona o štátnom jazyku.
	
	Odporúča preniesť navrhované úlohy a odporúčané opatrenia v jednotlivých oblastiach, najmä pre oblasť médií, do úloh tvorcu materiálu. Médiá musia byť najsilnejším šíriteľom slovenského spisovného jazyka.	
O	
A	Ministerstvo kultúry po schválení materiálu vládou SR zabezpečí premietnutie navrhovaných opatrení, ktoré sú v jeho kompetencii, do svojich úloh.	
	Odporúča zahrnúť do materiálu zabezpečenie satelitného šírenia štátneho jazyka pre zahraničných Slovákov.	O	A	Doplnilo sa v časti Médiá.       	
	Odporúča zahrnúť do materiálu  zabezpečenie zvyšovania počtu lektorátov slovenského jazyka a literatúry a skvalitnenie ich vybavenia na všetkých typoch mediálnych nosičov.	
O	
A	Doplnilo sa v časti Školstvo.	
MZ SR
	V časti Školstvo v piatom bode žiada doplniť na konci vety slovné spojenie „a Ministerstvom zdravotníctva Slovenskej republiky“, ktoré vydáva učebnice a vykonáva štátnu školskú inšpekciu pre odbornú zložku prípravy na stredných zdravotníckych školách.	

O	

A	Tento bod sa upravil v zmysle pripomienky.	
MVRR SR
	V návrhu uznesenia odporúča vypustiť bod C.3.	O	A	Bod C.3. sa vypustil.	
MS SR	V návrhu unesenia žiada doplniť v bode B.4. na konci  slová „v spolupráci s Ministerstvom kultúry SR“.	O	N	Bod B.4. sa na základe pripomienok rezortov z návrhu uznesenia vypustil.	
	Žiada doplniť, akým spôsob sa bude financovať špecializované vzdelávanie štátnych zamestnancov.	O	A	Doplnilo sa v časti Ústredná štátna správa.	
MPSV SR	V súvislosti s overovaním ovládania kodifikovanej podoby štátneho jazyka v rámci výberového konania na všetky štátnozamestnanecké miesta odporúča legislatívne upraviť v zákone o štátnom jazyku  preukazovanie znalostí štátneho jazyka.	

O	

A	Pripomienka sa zohľadní pri príprave novely zákona o štátnom jazyku.	
MŽP SR
	Navrhuje vypustiť bod B.4. uznesenia vlády z časti „B. ukladá“ a vložiť do časti „C. odporúča“. 	Z	A	Bod B.4. sa na základe pripomienok rezortov z návrhu uznesenia vypustil.	
	Navrhuje, aby povinnosť vzdelávania všetkých zamestnancov v oblasti používania štátneho jazyka a v oblasti jazykovej kultúry bola zapracovaná do pripravovanej novely zákona o štátnom jazyku.	
O	
A	Pripomienka sa zohľadní pri príprave novely zákona o štátnom jazyku.	
Úrad vlády SR – OVA	Pripomienka technického charakteru – na obale pri dátume doplniť konkrétny deň.	O	A		
ÚGKK SR 	V časti Miestna štátna správa a samospráva odporúča v 4. bode vypustiť slová „resp. názvoslovného zboru príslušnej správy katastra“, pretože podľa zákona o geodézii a kartografii nie je v kompetencii orgánov miestnej štátnej správy na úseku katastra poskytovanie stanovísk k jazykovej stránke názvov ulíc a verejných priestranstiev. 	

O	

A		
ŠÚ SR	V návrhu uznesenia vlády v bode B.3. odporúča vypustiť slová „a všade tam, kde je to možné, nahradiť nespisovné slová spisovnými výrazmi“.
	
O	
A	Na základe pripomienok rezortov sa z návrhu uznesenia vypustil celý bod B.3.

	
	V návrhu uznesenia vlády v bode C.3. odporúča zladiť znenie úlohy  so zákonom o štátnej službe, pretože takéto znenie je v rozpore s týmto zákonom.	O	A	Bod C.3. sa z návrhu uznesenia vypustil.	

Z – zásadná
O – obyčajná
A – akceptovaná
ČA – čiastočne akceptovaná
N – neakceptovaná